jkorsvik/nowiki_second_scrape_merged huggingface dataset:
Friby

En friby er en by som har påtatt seg å være vertskap for en forfulgt forfatter i opptil to år. De fleste fribyer er tilknyttet den internasjonale organisasjonen ICORN, International Cities of Refuge Network, som organiserer ordningen og godkjenner forfatterne. 
Fribynettverket kom i sin tid i stand etter en ide fra forfatteren Salman Rushdie i 1993, og første friby ble etablert i 1994. 
For forfatterne betyr fribyordningen at de kommer seg i trygghet, og at de sikres ro til å gjenoppta sitt arbeide. Som gjesteforfatter representerer han eller hun de talløse andre forfattere verden over som er forfulgt, fengslet eller for alltid er blitt brakt til taushet. Ved å være en friby tar byen ikke bare et viktig standpunkt i forhold til ytringsfrihet, men bidrar også konkret til å hjelpe eller redde et menneske.


== Krav til gjesteforfattere ==
For at en person skal komme inn under fribyordningen, må han/hun være forfatter med en viss litterær produksjon og beviselig være truet eller forfulgt i sitt hjemland på grunn av sitt litterære virke. Definisjonen forfatter inkluderer forfattere av både skjønnlitterære og faglitterære verk og skuespill, poeter, redaktører, oversettere, forleggere, journalister og tegneserietegnere. 
Forfattere som kommer til en friby i Norge har formell status som gjesteforfatter i fribyperioden, etter dette er han/hun kvoteflyktning og har muligheten til å bli værende i landet.


== Krav til vert ==
Vertsbyenes og kommunenes utøvende rolle er først og fremst koordinerende. Det legges vekt på å involvere forfatterne i lokale, nasjonale og internasjonale litterære miljøer, og det jobbes opp mot forlagsbransjen med tanke på mulig oversettelse med påfølgende utgivelse av forfatterens verk i Norge. En ønsker å sette i gang prosjekter som kan utnytte forfatterens ulike potensialer og forberede mulige kunstneriske engasjement i regionen dersom han/hun velger å bosette seg i byen etter at fribyoppholdet er over. Her setter økonomien begrensninger, men det søkes om støtte fra lokale/nasjonale kulturinstanser.


== Fribyer i Norge ==
I Norge er det tolv fribyer pr. januar 2016:

Stavanger første gjesteforfatter, den aserbajdsjanske musikeren og poeten Araz Elses, kom til byen i 1997. Stavanger gjester i dag sin syvende gjesteforfatter, den irakiske journalisten og poeten Manal al-Sheikh.
Kristiansand fikk første fribyforfatter i 1999.
Oslo fikk første fribyforfatter i 2001.
Trondheim fikk første fribyforfatter i 2004.
Tromsø
Molde
Skien
Bergen
Drøbak
Lillehammer
Haugesund
Levanger
Larvik: Wesam Almadan 2018-2021, Moloud Hajizadeh 2021-
Horten: Somaya El-Sousi Arkivert 27. august 2021 hos Wayback Machine. 2019-


== Fribyer utenfor Norge ==
Ved årsskiftet 2010-2011 hadde ICORN 35 fribyer i Europa, USA og Latin-Amerika. Nettverket er i stadig og rask vekst, nye byer blir medlemmer og antall forfattere som står på venteliste for en friby øker.

Amsterdam
Barcelona
Brussel
Chiusi
Fanø
Frankfurt am Main
Fredriksberg
Göteborg
Grosseto
Hannover
Kraków
København
Malmö
Mexico by
Miami
Norwich
Odense
Palma de Mallorca
Paris
Potenza
Skåne
Stockholm
Uppsala
Århus


== Eksterne lenker ==
Friby Stavanger
ICORN
Bushmaster IMV

Bushmaster Infantry Mobility Vehicle er et australsk hjulgående pansret personellkjøretøy, en klasse som i nyere tid kalles lettpansret kjøretøy. Det ble utviklet av Perry Engineering i Adelaide med hjelp fra irske Timoney Technology Ltd.  Prototypen, designet og kontrakten ble kjøpt opp av Thales Australia, og det ble utviklet videre hos dem i Bendigo. Bushmaster er i tjeneste i Australia og Nederland. Kjøretøyet ble i 2022 også tatt i bruk av det ukrainske forsvaret under krigen mot Russland.


== Referanser ==


== Eksterne lenker ==
(en) Bushmaster infantry mobility vehicle – kategori av bilder, video eller lyd på Commons 
ADI Thales Bushmaster – produsentens hjemmesider (engelsk)
Project Land 116 – Bushranger – Defence Materiel Organisation
Acquisition of Infantry Mobility Vehicles - Australian National Audit Office (engelsk)
Bushranger stands to deliver (engelsk)
Project Bushranger Arkivert 6. februar 2012 hos Wayback Machine. (engelsk)
Veslefrikk (band)

Veslefrikk var et norsk folkrock-band som ble stiftet under navnet Remmer & Tøy høsten 1977 og oppløst i 1982.Veslefrikk fikk tidlig ry på seg for å være et energisk og utadvendt liveband, som skapte liv og røre blant publikum. 
De spilte blant annet på Kalvøya-festivalen i 1979 og var oppvarmingsband for både Tom Robinson Band og Sham 69 da disse spilte på Chateau Neuf i Oslo. 
De opptrådte også på Hamarfestivalen i 1981. 
Preus, Vestaby, Rimestad, Olsen og Børresen var kjernen i Veslefrikk, og andre musikere kom og gikk. 


== Medlemmer ==
Per Vestaby – Bass
Hege Rimestad – Fele
Anne Grete Preus – Vokal
Turid Pedersen – Vokal
Frank B. Olsen – Trommer
Jarle Børresen – Keyboard
Helge Grøslie – Keyboard
Halldor Krogh – Gitar
Hilde Johannessen – Gitar
Terje Wiik (1977–1978)
Lars Helljesen - Gitar, vokal
Truls Gudbrandsen - Gitar, vokal


== Diskografi ==
Veslefrikk (1978, MAI)
1980 (1980, RCA)
Kameleon (1981, Talent)
Live (konsertalbum) (1982, Talent)


== Referanser ==


== Eksterne lenker ==
(en) Veslefrikk (band) på Discogs 
(en) Veslefrikk (band) på MusicBrainz 
(no) Biografi på MIC
Kvås videregående skole

Kvås videregående skole var en privat videregående skole i Lyngås i Vest-Agder. Skolen ble etablert i 2005 av Norsk Luthersk Misjonssamband. Kvås var en internatskole med tilbud for både folkehøgskole og videregående opplæring. Allerede høsten 2008 ble skolen lagt ned på grunn av manglende økonomiske ressurser.


== Eksterne lenker ==
Vårt land: Slutt for Kvås videregående skole
Elfir

Elfír eller Elven er det historiske norske og danske navnet på Göta älv, som var grenseelv mellom Elfsysla i Norge og Vestergøtland i Sverige, og mellom Norge og Halland i Danmark – den eneste landverts grense mellom disse to land gjennom tidene. Det nordre elveløpet, Nordre älv, fra Båhus festning til Kattegat var frem til 1658 en innenlandsk norsk elv.
Den historiske byen Konghelle på elvens vestre bredd var kongsgård allerede på 900-tallet og fra 1000-tallet en av Norges viktigste byer. Strategisk plassert der elven deler seg, hovedåren fortsetter sydover og Nordre älv går mot sydvest. Begge renner ut i Kattegat. Mellom disse to elvearmene ligger øya Hisingen. Hele øya lå fra Magnus Barfots tid (1097) under Norges konges rike.  
Sverige fikk tilgang til havet og Kattegat en gang i årene 1206–1261 ved at de to norske bygdene Lundby og Tuve sør på Hisingen, samt de danske herredene Askim, Sevedal og Vettle på søndre elvebredd ble overgitt til svenskene, og de fikk en ca. 15 km bred landkorridor mot havet. De oppførte på 1300-tallet Älvsborg festning og grunnla byen Göteborg i 1473 på elvens søndre bredd.
Elfsysla ble i løpet av unionstiden med Danmark del av Båhuslen, som ble avstått til Sverige etter freden i Roskilde i 1658.
RCA

Radio Corporation of America (RCA) var opprinnelig et amerikansk holdingselskap for å kontrollere den voksende radiostasjonsvirksomheten i USA etter første verdenskrig og ble stiftet i 1919 og kontrollert av General Electric.
Selve virksomheten i selskapet ble lagt ned i 1986 og i dag er det kun et varemerke, kontrollert av det franske selskapet Thomson.


== Eksterne lenker ==
(en) Offisielt nettsted 
(en) RCA – kategori av bilder, video eller lyd på Commons
Iselin Engan

Iselin Engan (født 23. september 1978) er en norsk designer. Engan ble kjent gjennom tv-programmet Designerspirene, og designer klær til eget merke. Engan har deltatt med egen visning under Oslo Fashion Week.


== Referanser ==


== Eksterne lenker ==
Lisbeth Guldbrandsen (15. februar 2008). «Anmeldelse Iselin Engan». Henne (magasin). Arkivert fra originalen 10. mars 2008. Besøkt 5. mars 2008. Elin Davidsen (14. februar 2008). «Imponerende fra Engan». Det Nye. Arkivert fra originalen 8. mars 2008. Besøkt 5. mars 2008.
Tysk arbeidsfront

«Tysk arbeidsfront», tysk originalnavn Deutsche Arbeitsfront, forkortet DAF, var en arbeidsorganisasjon i det nasjonalsosialistiske Tyskland. Den erstattet de tyske fagforeningene etter den nasjonalsosialistiske maktovertakelsen i 1933 og fortsatte til Tysklands nederlag i andre verdenskrig i mai 1945. DAF ble opprettet 10. mai 1933 med nazistpartiets Reichsorganisationsleiter Robert Ley som leder.


== Historie ==


=== Hovedavdelinger ===
Nationalsozialistische Betriebszellenorganisation (forkortet NSBO) – Fabrikkavdelingen
Nationalsozialistische Handels- und Gewerbeorganisation (NSHABO) – Handels- og industriavdelingen


=== Underavdelinger ===
Kraft durch Freude (KdF) – «Kraft gjennom glede», fritidsorganisasjon
Schönheit der Arbeit (Amt der Schönhet der Arbeit, SdA) – «Arbeidets skjønnhet», del av KdF, arbeidet blant annet med sikkerhet og ergonomi
Reichsarbeitsdienst (RAD) – «Riksarbeidstjenesten», sysselsettingstiltak og hjelpekorps under andre verdenskrig


=== Flagg og vimpler ===

		
		
		
		
		
		
		
		
		


== Se også ==
Kraft durch Freude
Reichsarbeitsdienst


== Referanser ==


== Eksterne lenker ==
(en) German Labour Front – kategori av bilder, video eller lyd på Commons 
Organisationsbuch der NSDAP 1937: Om Die Deutsche Arbeitsfront side 187-233
Vampyrens assistent

Vampyrens assistent er den andre boken i Sagaen om Darren Shan. Boka er skrevet av forfatteren Darren Shan.


== Handling ==
Livet til Darren har fått en helt ny vri: Han har måttet forlate familien, som tror han er død, og nå lever han som halv-vampyr.
Darren jobber også som assistent hos Herr Crepsley, som prøver å lære Darren hvordan han overlever som en halv-vampyr. Men det er ikke lett når Darren blant annet nekter å drikke blod, det eneste han må ha for å klare å overleve.
Denne boka er den spennende fortsettelsen av «Skrekkens sirkus»
Tunneler av blod

Tunneler av blod er den tredje boken i Sagaen om Darren Shan. Boka er skrevet av forfatteren Darren Shan.


== Handling ==
Darren er halvt vampyr og jobber for den skumle vampyren Herr Crepsley. Herr Crepsley får besøk av en mystisk type og tar med seg Darren og Evra Von ut på tur i storbyen. Men snart begynner rare ting å skje. Det blir funnet flere døde mennesker som er blitt tappet for blod, og Darren vet ikke hva han skal tro. Snart begynner han å lure på om Herr Crepsley er morderen.
Denne boka er fortsettelsen av Vampyrens assistent
Vampyrfjellet

Vampyrfjellet er fjerde boken i sagaen om Darren Shan. Boka er skrevet av forfatteren Darren Shan.


== Handling ==
Det har gått noen år siden Darren og Mr. Crepsley kjempet mot den onde vampanen Murlough. Nå stunder det mot vampyrenes store samling, så Darren og Mr. Crepsley forlater Cirque Du Freak og legger ut på en strabasiøs reise som skal føre dem til Vampyr-fjellet. Underveis må de kjempe mot mer enn kulden – de oppdager nemlig at vampanene er på farten igjen, og etter blodsporene å dømme har de ikke godt i sinne.
Denne boka er fortsettelsen av «Tunneler av blod»
Verden (Aller)

Verden (IPA: [ˈfeːɐdn]) er en by i Niedersachsen, Tyskland, ved elven Aller. Det er det administrative senteret til Verden (distrikt). Verden er kjent for den påståtte massakren på sakserne i 782 hvor 4500 saksere ble myrdet i forbindelse med tvangsinnføring av kristendommen, gjennomført på ordre fra Karl den store, for stedets katedral og for hesteavl.
Byen fikk byrettigheter i 1259 og fikk status som en Fri riksstad. Byen var sete for fyrstbiskopen og under sekulariseringen etter reformasjonen ble området et fyrstedømme. Fyrstedømmet ble først styrt i en personalunion med den svenske kronen som Bremen-Verden og fra 1715 med den hannoverske kronen. 


== Referanser ==


== Eksterne lenker ==
Offisielt nettsted 
(en) Verden (Aller) – kategori av bilder, video eller lyd på Commons
Garuda

For artikkelen om flyselskapet med samme navn, se Garuda Indonesia.
Garuda, også kalt Solørnen,  er en guddommelig kjempefugl i hinduismen og indisk mytologi. Han er kongen over fuglene og fungerer som guden Vishnus transportmiddel. Garuda er halvt fugl og halvt menneske, det vil si med kropp og lemmer som et menneske, men med hode, nebb, klør og vinger som en ørn. Moren til Garuda heter Vinata og faren hans heter Kasyapa. Det sies at kjempefuglen kan bevege seg like raskt som tanken.
Jens Jeffry Trinidad

Jens Jeffry Trinidad (født 1987) er en norsk koreograf og danser fra Hovseter i Oslo. Han startet hos Dancing Youth i 1998. Dansegruppen ble opprettet i 1987 i Oslo. I dag er han blant en av hovedkoreografene for Cre-8, som er showgruppen til Da-Yo.
Trinidad har undervist blant annet på KHIO (Kunsthøgskolen i Oslo), subsdans og jump dansestudio. Han har også vært medkoreograf i Dansefeber 2007, Samsayafeber og på Kunsthøgskolen i Oslo. Trinidad jobber med artister som Samsaya, Wisnu og Madcon. Han har også jobbet med koreografer som Hooman Sharifi, Belinda Braza, Katrine Bølstad, Camilla Tellefsen og Bounce Streetdance Company.I 2015 ble han utnevnt til ambassadør for Dansens dager.


== Referanser ==
Granskeren

Granskeren var et norsk tidsskrift som utkom i årene 1840–1843. Bladet ble opprettet av Ludvig Kristensen Daa, som på denne tiden var statsrevisor, og som også var dets redaktør.Bladet ble gitt ut av boktrykker Johan Jørgen Krohn. Daa opprettet bladet for at det skulle være et talerør for opposisjonen. Her uttalte han seg med stor frimodighet og hensynsløshet, og fikk flere prosesser på nakken. Spesielt førte virksomheten til brudd med hans tidligere venn, Henrik Wergeland.


== Referanser ==
Chillicothe

Chillicothe begynte som en indianerlandsby der shawneestammens (også kalt shawanostammen) Chilacathagruppe holdt til. Den berømte høvdingen Cornstalk bodde her. Chillicothe var godt befestet med en side mot en høy og steil skråning ned mot Scioto River, og ellers omgitt av palisader forsterket med flettverk. Chillicothe var bebodd av shawneene til 1787.
Nå er Chillicothe en by i delstaten Ohio i Ross County. Den ble grunnlagt som nybyggerby av oberst Nathaniel Massie i 1796. Den var delstatshovedstad for Ohio i to perioder på 1800-tallet.


== Eksterne lenker ==
(en) Offisielt nettsted 
(en) Chillicothe, Ohio – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Christianssandsposten

Christianssandsposten var en norsk avis som utkom i Kristiansand i årene 1839–1847. Den ble grunnlagt av Johan Reinert Reiersen, som siden ble en av foregangsmennene for den norske utvandringen til Amerika. Avisen var blant de første kildene til nordmenns kunnskap om emigrasjonsmulighetene.
Henrik Wergeland offentliggjorde noen av sine verker i denne avisen, for eksempel det berømte diktet «Mig Selv».
This is Sofian

This is Sofian er debutalbumet til den norske soulartisten Sofian. Det ble gitt ut i 2005 og fikk gode kritikker. Sofian skriver egne tekster og laget alle sangene sammen med produsentene, unntatt coverlåtene «People Are People» som opprinnelig er gitt ut av Depeche Mode, og «Lovely» som er en ny versjon av Stevie Wonders «Isn't She Lovely», der de gjorde både lyriske og musikalske forandringer. «Lovely» er Sofians største radiohit så langt. Sofian har laget videoer for både «Lovely» og «45 Degrees» fra albumet This is Sofian. 


== Sporliste ==
Alle sanger er laget av Sofian og produsentene, unntatt de som er merket.

«45 Degrees»
«She Wants to Know»
«Stank»
«Pride»
«Stress»
«1996»
«Soulman»
«Lovely» (Stevie Wonder)
«Good Things»
«Je suis la»
«Eventually» feat. Jade
«People Are People» (Martin Gore)


== Eksterne lenker ==
Kulturnett - Sofian
Brian

Brian er et mannsnavn med usikker opprinnelse. Det kan være dannet av de gamle keltiske ordene *brig, «høy, nobel», eller bre, «bakke».


== Utbredelse ==
Brian var et vanlig navn i England fra 1930-årene til 1960-årene.

I USA var Brian et populært navn fra 1950-årene til 1990-årene.

Tabellen nedenfor gir en detaljert oversikt over populariteten til mannsnavnet Brian  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Brian Cox (f. 1946), skotsk skuespiller
Brian Eno (f. 1948), engelsk musiker


== Annen bruk av navnet ==
Life of Brian, britisk spillefilm fra 1979 av og med Monty Python


== Referanser ==


== Eksterne lenker ==

(en) Behind the Name: Brian
(en) Think Baby Names: Brian
Nils Andreas Biørn

Nils Andreas Biørn (født 25. oktober 1807 i Drammen, død 14. august 1886) var en norsk prest og redaktør. Han var i sitt andre ekteskap gift med Henrik Wergelands enke Amalie Sofie Bekkevold.
Han var sønn av lensmann i Lier Christian Ludvig Schytz Biørn og Maren Arctander. I 1828 ble han privat dimittert til examen artium, og ble i 1833 cand. theol. I 1835 ble han ansatt som personalkapellan i Moss, og var senere forrettende sogneprest på forskjellige steder i landet. I 1840 ble han hjelpeprest hos stiftsprosten i Christiania, og i 1850 ble han utnevnt til sogneprest i Leksvik.
I sin tid i Christiania virket Biørn for opprettelsen av barneasyl og måteholdsselskaper. Han var med på å utgi bladet «For huuslig Andagt» (1842–1846) sammen med C. R. Keyser, utga selv «Børnevennen» der flere av Henrik Wergelands barnedikt ble publisert. (1843–1850), og utga «Christelig Huusven», en fortsettelse av «For huuslig Andagt», sammen med P. Andresen.
Biørn forrettet i Henrik Wergelands begravelse fra Vår Frelsers kirke i Christiania 17. juli 1845. Gravtalen er utgitt.
Biørn var blitt enkemann i 1844, og giftet seg igjen i 1846 med Henrik Wergelands enke, Amalie Sofie Bekkevold.


== Referanser ==
For Almuen

For Almuen' var et blad som ble utgitt av Henrik Wergeland i årene 1830–1839.
Wergeland ønsket å utgi et eget blad som skulle henvende seg til bønder og arbeidere. Derfor skrev han i 1830 det første heftet av «For Almuen», som han sendte til Selskabet for Norges Vel. I samarbeid med selskapet fikk han frem til 1839 utgitt ni hefter. I dette året begynte han å utgi ukeskriftet «For Arbeidsklassen».


== Litteratur ==
Ustvedt, Yngvar (red.): For almuen. Oslo: Pax, 1967.
For Arbeidsklassen

For Arbeidsklassen var et ukeskrift utgitt av Henrik Wergeland fra 1839 til hans død i 1845.
Det het opprinnelig For Fattigmand, og utkom annenhver uke. Gjennom dette bladet ønsket Wergeland å virke for folkeopplysningen, idet han for eksempel angrep drikkeondet og kom med praktiske råd til arbeiderne.
Rikspartidagene i 1923

De 1. rikspartidagene til det tyske nasjonalsosialistiske partiet, NSDAP, ble holdt i München 27. – 29. januar 1923.  På arrangementet skal det ha deltatt 7000 mennesker.  4 nye standarder for faner ble etablert under møtet.


== Program ==


=== Lørdag 27. januar ===
Kl. 20.00: 12 massemøter (Riesenversammlung) på følgende steder:

Bürgerbräukeller, Rosenheimer Strasse
Münchner-Kindl-Keller, Rosenheimer Strasse
Kochelbrauerei, Schmied-Kochel Strasse
Hofbraübauefeltsaal, Platzl
Löwenbraukeller. Stiglmayerplatz
Arzbergerkeller, Nymphenburger Strasse
Backerbraükeller, Theresienhöhe
Thomasbraükeller, Kapuzinerplatz
Augustinerkeller, Herbststrasse
Schwabinger Brauerei, Leopoldstrasse
”Zur Blüte”, Blütenstrasse
”Deutsches Reich”, Äussere Dachauer Strasse 42.Tema for møtene: Hva har skjedd og hva vil vi nasjonalsosialister?
Adolf Hitler stod oppført som taler på samtlige møter.  Andre talere: Pg. Richt,  Jung, Znirich, Schilling, Pabel, Prodinger, Zoller, Dolle, Seifert, Wenzel, Kellerbauer, Dorich,  Wagner, Zlant,  Streicher,  Drexler,  Eckart, Esser.


=== Søndag 28. januar ===
Kl. 11.00 SAs (Stürmabteilung) faner tas i ed ved marsfeltet i München.
Kl.. 18.00 Tilstelning i Hofbraübauefeltsaal, Münchner-Kindl-Keller og Salvator-Keller.


=== Mandag 29. januar ===
Kl. 10.00 – 13.00: Konferanse for de lokale gruppene
Kl. 15.00 – 18.00: Konferansen for de lokale gruppene fortsetter
Kl. 20.00:  General/hoved-medlemsmøte (generalmidtgliedersversammlung)


== Eksterne lenker ==
Bilde fra arrangementet i München 1923
Sympatikusaktiveringen

Sympatikusaktiveringen er aktivering i det sympatiske nervesystemet, reaksjoner som man ikke kan kontrollere bevisst. Det gjelder for eksempel økt hjerterate, høyere blodtrykk, svetteutskillelse, utvidede pupiller, økte adrenalin- og kortisolnivåer.
Mysterievillaen

Mysterievillaen er en villa som ligger nord for Pompeii som ble utforsket i 1909.  Villaen holdt på å bryte sammen under jordskjelvet i år 62, men fordi det ligger på et høyt punkt så ble den ikke skadet under Vesuvs utbrudd. Den er også kjent for en rekke veggmalerier.
Fotball under Sommer-OL 1968

Fotball under Sommer-OL 1968. Fotball var med på det olympiske programmet for fjortende gang i Mexico by 1968. Seksten lag deltok og turneringen ble avviklet mellom 13. og 26. oktober. Ungarn slo Bulgaria med 4-1 i finalen og ble olympiske mestere i fotball for andre gang.  


== Medaljer ==


== Resultater ==


=== Kvartfinaler ===


=== Semifinaler ===


=== Finaler ===


== Eksterne lenker ==
Resultater og profilside Arkivert 22. januar 2009 hos Wayback Machine. på sports-reference.com
Update (SQL)

UPDATE er et SQL-uttrykk som brukes til redigering av verdier i en databasetabell.


== Grunnleggende syntaks ==
En UPDATE-spørring består alltid av spesifikasjonene UPDATE og SET. UPDATE bestemmer hvilken tabell som skal redigeres og SET bestemmer hvilke kolonner som skal redigeres med hvilke verdier.
En UPDATE-spørring ser slik ut:

Som regel benytter man WHERE for å begrense hvilke rader som skal redigeres.


== Eksempel ==
Tabellen personer ser slik ut:

Denne spørringen blir sendt:

Tabellen ser da slik ut:
As-Samu

as-Samu eller es-Samu er en by i guvernementet Hebron på Vestbredden i Palestina, sør for byen Hebron. Ifølge Palestinian Central Bureau of Statistics hadde byen et innbyggertall på 18 000 i 2006.


== Referanser ==
Påskeliljeslekta

Påskeliljeslekta (Narcissus) er ei slekt i underfamilien Amaryllidoideae i løkfamilien. Artene kalles narsisser i gartnersammenheng. Narsiss er blomsten som ifølge greske sagn vokste frem på stedet der Narkissos døde.
Slekta omfatter flerårige urter med løk. Bladene er grunnstilte, linjeformede og vokser fram samtidig med blomstene. Blomsterstengelen er hul med én eller flere blomster. Blomstene er hvite, gule eller oransje med seks blomsterdekkblader. Innenfor blomsterdekket er det en bikrone, som ofte har en annen farge. Alle artene er giftige og inneholder alkaloidet lycorin. Blomsterdekoratører og andre som har hudkontakt med narsisser, utvikler ofte eksem.
Påskeliljeslekta er utbredt i Europa og middelhavslandene og er rikest utviklet i det vestlige middelhavsområdet. Omfattende dyrking begynte i Nederland på 1500- og 1600-tallet. Både villartene og en rekke hybrider og kultivarer er populære hageplanter, snittblomster og brukes til driving innendørs. De dyrkede narsissene deles i 13 klasser.


== Kilder ==
Blamey, M. og C. Grey-Wilson (2004). Wild Flowers of the Mediterranean (2 utg.). London: A & C Black. s. 491–492. ISBN 0-7136-7015-0. 
Grey-Wilson, C. og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 464–465. ISBN 82-512-0355-4. CS1-vedlikehold: Flere navn: forfatterliste (link)
Månsson, L. (2000). Gyldendals bok om løker og knoller. Gyldendal fakta. s. 143–152. ISBN 82-05-27134-8. 
Polunin, O. og A. Huxley, norsk utgave P. Sunding (1978). Middelhavsflora. NKI-Forlaget. s. 215–216. ISBN 82-562-0490-7. CS1-vedlikehold: Flere navn: forfatterliste (link)
Den store hageboken. Det Beste. 1973. s. 386–389. ISBN 82-7010-019-6. 
«Narcissus». Euro+Med Plantbase - the information resource for Euro-Mediterranean plant diversity. Besøkt 26. november 2016. 
«Narcissus». Flora iberica (PDF) (spansk). XX. Madrid: RJB/CSIC. s. 340–397. 


== Eksterne lenker ==

(en) Narsiss i Global Biodiversity Information Facility 
(no) Narsiss hos Artsdatabanken 
(sv) Narsiss hos Dyntaxa 
(en) Narsiss hos ITIS 
(en) Narsiss hos NCBI 
(en) Narsiss hos The International Plant Names Index 
(en) Narsiss hos Tropicos 
(en) Kategori:Narcissus – bilder, video eller lyd på Wikimedia Commons 
(en) Narcissus – galleri av bilder, video eller lyd på Wikimedia Commons 
Narcissus – detaljert informasjon på Wikispecies